**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

*A határozati javaslatokat törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. március 2-i ülésére**

**Javaslat bölcsődei ellátás biztosítására vonatkozó feladat-ellátási megállapodás kötésére Gencsapáti Község Önkormányzatával**

2017. január 1-én lépett hatályba a gyermekek védelméről és a gyámügyi igazgatásról szóló 1997. évi XXXI. törvény (későbbiekben: Gyvt.) 94. § (3a) bekezdése, amely szerint, ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a települési önkormányzat köteles gondoskodni a gyermekek bölcsődei ellátásáról a Gyvt. 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

Gencsapáti Község Polgármestere ellátási szerződés megkötését kezdeményezte Önkormányzatunkkal a gencsapáti gyermekek ellátása érdekében.

A községi önkormányzattal kötendő feladat-ellátási szerződés tervezetét az előterjesztés melléklete tartalmazza. A hozzájárulás összege a vidéki önkormányzatok tekintetében egységesen kiszámított, normatívával csökkentett napi térítési díjban lett meghatározva, amely évente felülvizsgálásra kerül.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. február „ ”**

**(: Dr. Puskás Tivadar :)**

HATÁROZATI JAVASLAT

**…/2017. (III. 2.) Kgy. számú határozat**

1. Szombathely Megyei Jogú Város Közgyűlése a „Javaslat bölcsődei ellátás biztosítására vonatkozó feladat-ellátási megállapodás kötésére Gencsapáti Község Önkormányzatával” című előterjesztést megtárgyalta és Szombathely Megyei Jogú Város Önkormányzata, valamint Gencsapáti Község Önkormányzata között kötendő feladat-ellátási megállapodást az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert a feladat-ellátási megállapodás aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője;

Pósfainé Sebestyén Bianka, a Szombathelyi Egyesített Bölcsődei Intézmény vezetője/

**Határidő:** azonnal /az 1. pont vonatkozásában/

2017. március 31. /a 2. pont vonatkozásában/